Rente, interest of intrest, is de vergoeding die wordt ontvangen voor het uitlenen van geld en die betaald wordt door degene die het geld leent.
ਵਿਆਜ ਵਿੱਤ ਅਤੇ ਅਰਥਸ਼ਾਸਤਰ ਵਿੱਚ ਇੱਕ ਪਦ ਹੈ। ਇਹ ਇੱਕ ਉਧਾਰਦਾਤਾ ਨੂੰ ਰਕਮ ਉਧਾਰ ਦੇਣ ਤੇ ਕੀਤੇ ਤਿਆਗ ਅਤੇ ਵਾਪਸ ਮੁੜਨ ਦੇ ਜੋਖ਼ਮ ਦੇ ਇਵਜਾਨੇ ਵਜੋਂ ਦਿੱਤਾ ਜਾਂਦਾ ਹੈ। ਇਹ ਉਸ ਮੂਲ ਰਕਮ ਤੋਂ ਵੱਖਰਾ ਹੁੰਦਾ ਹੈ ਜੋ ਉਧਾਰ ਦਿੱਤੀ ਜਾਂਦੀ ਹੈ। ਇਹ ਫੀਸ, ਲਾਭ ਅੰਸ਼ ਤੋਂ ਵੱਖਰਾ ਪਦ ਹੈ। ਇਸ ਦੀ ਦਰ ਜੋਖ਼ਮ ਦੇ ਸਿੱਧੇ ਅਨੁਪਾਤ ਵਿੱਚ ਹੁੰਦੀ ਹੈ।ਉਦਾਹਰਨ ਦੇ ਤੌਰ ਤੇ, ਇੱਕ ਗਾਹਕ ਆਮ ਤੌਰ 'ਤੇ ਇੱਕ ਬੈਂਕ ਤੋਂ ਕਰਜ਼ਾ ਲੈਣ ਤੇ ਵਿਆਜ ਅਦਾ ਕਰਦਾ ਹੈ। ਇਸ ਲਈ ਉਹ ਬੈਂਕ ਨੂੰ ਇੱਕ ਅਜਿਹੀ ਰਕਮ ਅਦਾ ਕਰਦੇ ਹਨ ਜੋ ਉਹਨਾਂ ਦੁਆਰਾ ਉਧਾਰ ਲਈ ਗਈ ਰਕਮ ਤੋਂ ਵੱਧ ਹੈ; ਜਾਂ ਕੋਈ ਗਾਹਕ ਆਪਣੀ ਬਚਤ 'ਤੇ ਵਿਆਜ ਕਮਾ ਸਕਦਾ ਹੈ, ਅਤੇ ਇਸ ਲਈ ਉਹ ਅਸਲ ਵਿੱਚ ਜਮ੍ਹਾ ਕੀਤੇ ਤੋਂ ਜ਼ਿਆਦਾ ਵਾਪਸ ਲੈ ਸਕਦਾ ਹੈ। ਬਚਤ ਦੇ ਮਾਮਲੇ ਵਿੱਚ, ਗਾਹਕ ਰਿਣਦਾਤਾ ਹੁੰਦਾ ਹੈ, ਅਤੇ ਬੈਂਕ ਤੋਂ ਕਰਜ਼ਾ ਲੈਣ ਵੇਲੇ ਉਹ ਕਰਜ਼ਦਾਰ ਦੀ ਭੂਮਿਕਾ ਅਦਾ ਕਰਦਾ ਹੈ।